Ben Kruger (25 Maart 1957 – 25 Mei 2021), was 'n Suid-Afrikaanse akteur. Hy was bekend vir sy rolle van Okkie Ferreira in Binnelanders, Neef Gert in 7de Laan en Sakkie Bezuidenhoudt in die SAUK2 se dramareeks, Zero Tolerance. Hy sterf op 25 Mei 2021 in die ouderdom van 64 weens Covid-19. Kruger is op 25 Maart 1957 op Bothaville in die Vrystaat gebore. Sy pa was 'n pastoor in die plaaslike AGS-gemeente en sy ma 'n nooi van Bloemfontein. Op tweejarige ouderdom verhuis hulle na Kaapstad en op vierjarige ouderdom na Johannesburg waar hy sy skoolopleiding by die Hoër Seunskool Helpmekaar voltooi het. Na skool het Kruger vir 18 maande diens in die Suid-Afrikaanse Vloot gedoen, waarna hy sy B.A. (Drama) aan die Universiteit van Pretoria verwerf. Die Voortrekkers, 1973 'n Sondag in September, 1976 Pretoria o Pretoria!, 1979 Skooldae (TV-reeks), 1981-1983 Wolhaarstories, 1983 Geel trui vir 'n wenner, 1983 as mnr.